กรมควบคุมโรค กระทรวงสาธารณสุข ยืนยัน ขณะนี้ไม่มีการประกาศฉุกเฉินให้ประชาชนเฝ้าระวัง 35 พื้นที่สีแดงเสี่ยงโควิด-19
ศูนย์ต่อต้านข่าวปลอม เผยแพร่ข้อมูลกรณีมีการส่งต่อข้อความถึงประเด็นเรื่อง กระทรวงสาธารณสุข (สธ.) ประกาศว่า ประเทศไทยกำลังเข้าสู่การแพร่ระบาดของโรคโควิด-19  เฟส 3 มีผู้ป่วยติดเชื้อเป็นพันคน พร้อมขอให้ประชาชนเฝ้าระวัง 35 สถานที่เสี่ยงโดยมีทั้งในพื้นที่กรุงเทพมหานครและต่างจังหวัด ศูนย์ต่อต้านข่าวปลอม จึงตรวจสอบข้อเท็จจริงจากกรมควบคุมโรค กระทรวงสาธารณสุข พบว่า เป็นข้อมูลเท็จจากการตรวจสอบชี้แจงว่า เป็นข้อมูลเท็จที่ถูกเผยแพร่ซ้ำและแชร์ส่งต่อกันเพื่อสร้างความตระหนกให้กับประชาชนทั้งนี้ เพื่อความปลอดภัยประชาชนสามารถป้องกันตนเองได้ด้วยการหมั่นล้างมือให้สะอาด ลดการสัมผัสที่ไม่จำเป็นและสวมหน้ากากอนามัย โดยสิ่งที่ควรตระหนักคือ การป้องกันตนเองอย่างเคร่งครัดและเลือกรับข่าวสารที่มาจากหน่วยงานทางราชการเท่านั้น  หากประชาชนมีข้อสงสัยเพิ่มเติมสามารถโทรสอบถามได้ที่ สายด่วน 1422 และเฟซบุ๊กศูนย์ข้อมูล COVID-19